31991R2988
L 284/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2988/91 НА КОМИСИЯТА
от 11 октомври 1991 година
за изменение на Регламент (ЕИО) № 1538/91 за въвеждането на подробни правила за прилагане на Регламент (ЕИО) № 1906/90 относно определени стандарти за търговията с птиче месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1906/90 на Съвета от 26 юни 1990 г. относно определени стандарти за търговията с птиче месо (1), и по-специално член 9 от него,
като има предвид, че член 8 от Регламент (ЕИО) № 1538/91 на Комисията (2) определя подробни правила за незадължителното класифициране на замразеното и дълбокозамразено птиче месо по категории тегло; като има предвид, че незабавното прилагане на тези разпоредби се е оказало пречка пред вноса от трети страни на птиче месо, пакетирано преди влизането в сила на споменатия регламент; като има предвид, че следователно прилагането на член 8 от него следва да бъде отложено до 1 март 1992 г.;
като има предвид, че Управителният комитет по птичето месо и яйцата не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Член 15 от Регламент (ЕИО) № 1538/91 се заменя със следното:
„Член 15
Настоящият регламент влиза в сила на 20 юни 1991 г.
Той се прилага от 1 юли 1991 г.
Член 8 се прилага от 1 март 1992 г. в случая на внос от трети страни.
Въпреки това, до 31 декември 1991 г. стопанските субекти могат да пакетират продукти, за които се отнася настоящият регламент, в опаковъчен материал, носещ обозначенията, предвидени в законодателството на Общността или в националното законодателство, приложимо преди влизане в сила на настоящия регламент. В този случай тези продукти могат да бъдат предмет на търговия до 31 декември 1992 г.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 октомври 1991 година.